en en af af id nl en af nl en pl en de en af en nl en af en en en af en nl en af af af en nl en af en nds en af en de en af en en en af en hu nl af af en en nl en de en de de nl en en en en en en en en en en en en af af en nl fr en en pl fr en en en en en en af en en en
Opsoek na 'n oomblik se stilte in die stad
In & om die huis
Winter-wonder#16: die soete plesier van die Clemengold
June 29, 2015June 29, 2015 ~ Jeanne ~ Leave a comment
Jy moet ’n rukkie wag vir die Clemengold om in seisoen te kom. Dit smaak my hulle is eers van laat-Junie op die rakke, hier wanneer dit al diep winter is. Maar o, wanneer hulle eers arriveer, wat ’n plesier is dit nie.
Winter-wonder#15: wintersonstilstand; die begin van iets nuuts
June 21, 2015 ~ Jeanne ~ Leave a comment
So draai die seisoene, stadig maar seker. In my tuin begin die eerste saailinge wat in lente vrugte gaan afwerp, hul koppies deur die grond steek. Dis nou middel-winter. Wintersonstilstand in die Suidelike halfrond. Of, om die mooi Engelse frase te gebruik, winter solstice. Die langste nag van die jaar. Skryf jy die woorde só neer, klink dit nogals onheilspellend. Die langste nag – al daardie donker ure.
June 19, 2015 ~ Jeanne ~ Leave a comment
’n Paar jaar gelede het ek vir die eerste keer die wonder van Limoncello teëgekom, en sedertdien probeer ek altyd ’n klein bottel van dié wonderlike suurlemoen-drankie in die kas hou, want die soet, intense suurlemoen-skop is net wat nodig is om enige winterbloutes te verdryf. (Daar is natuurlik geen rede om nie ’n klein, yskoue glasie in die somer te geniet nie …)
June 17, 2015 ~ Jeanne ~ Leave a comment
Met hierdie slaai het ek bybedoelings. Ja, dit is ’n smaaklike gedoente. Die geroosterde botterskorsie, soetpatat en tamatie kom al te goed oor die weg en die blomkool kry behoorlik karakter danksy ’n titsel komyn. Dis vir my ’n mooi bord kos, en dan nog vol vertroostende geure.
Maar eintlik, eintlik, maak ek hierdie slaai in ’n doelbewuste poging om gesonder te eet in die winter. Want die winter-munchies is ’n vreeslike ding. Verbeel mens jou dit net, of is dit regtig so dat jou lyf vra vir meer, ryker en swaarder kos in die winter? Al waarna ek smag is pasta. En brood. En koek. En beskuit en pannekoek en warm poedings en allerande dinge wat heerlik en min of meer aanvaarbaar is in beperkte hoeveelhede, maar nie so goed werk as dit AL is wat jy die heeltyd wil eet nie.
So die slaai is my poging tot ’n gesonde winter-middagete, om die skaal so bietjie te balanseer, as’t ware. Gelukkig is dit regtig lekker, en vullend. (Die gevaar is natuurlik dat dit só gesond voel dat jy ná die tyd besluit: maar nou verdien ek mos poeding! Amper soos daai onbesonne gedagte wat jy kry as jy klaar gegym het: nou mag ek myself mos bederf! Ai tog. Of is dit net ek?)
Winterwonder#12: Tuisgemaakte, geurige Chai-tee
June 15, 2015 ~ Jeanne ~ Leave a comment
Chai-tee is een van my gunsteling winterwarm-drankies. Al daardie Oosterse geure: kardemom, steranys, gemmer … dis die ideale teenvoeter vir ’n grou Maandag. Veral as jy dit self maak. Jy kan natuurlik Chai-tee koop – die gewone sakkies tee of die poeier soort – maar die sakkies bevat meestal swart tee, waaroor ek nie mal is nie, en die poeiersoort bevat soms ’n paar duistere bestanddele, plus dit het dikwels ’n skerp swartpeper-smaak. My weergawe gebruik rooibos en ’n hele handvol speserye, almal van hulle geredelik beskikbaar.
Winter-wonder 11: koek! (en ’n warm vyekoek, daarby)
June 12, 2015 ~ Jeanne ~ Leave a comment
Die genot van ’n goeie sny koek is natuurlik nie beperk tot die winter nie. Tog het ek baie selde ’n vreeslik begeerte aan koek op ’n mooi somersdag. Maar sodra die koel wintersmiddae opdaag – dan’s dit ’n ander storie. Dan sal niks anders help nie as ’n ryk, klam, sagte sny gebak, verkieslik een wat warm geëet kan word.
Winter-wonder#10: Vurige kerrie teen die koue
June 11, 2015 ~ Jeanne ~ Leave a comment
Ek sal nooit nee sê vir ’n lekker kerrie nie, maar ek is veral mal daaroor in die winter. Dis al daardie eksotiese speserye (komyn, koljander, kardemom); dis die hitsige skop van die brandrissie wat die koue verdryf (en allerhande goedvoel-chemiese reaksies in jou brein ontketting) … dit voel vir my kerrie is gemáák vir die winter. Onlangs het ek ’n lekker geurige resep aanmekaar gesit, een wat staatmaak op eerste beginsels, maar jou nie ure voor die stoof gaan besig hou nie.
Vir oulaas ’n winter-wonder
Lente in die tuin
hester helm on Winter-wonder #2: drama van di…
hester helm on Winter-wonder#28: Die skoonhei…
hester helm on Winter-wonder#37: Intense…
Elana Kruger on Winter-wonder#36: perfekte pro…
Danita on Perfekte piesangbrood